Samppanjaa ja vaahtokarkkeja

Samppanjaa ja vaahtokarkkeja on vuosina 1995–1997 MTV3:lla esitetty suomalainen televisiosarja.

Kata Kärkkäisen huomiota herättänyt nuorekas debyyttidraama aikakauslehti Bulevardin toimituksesta on yhdistelmä saippuaoopperaa, jännitystä ja komediaa 1990-luvun kaupunkilaisista. Sarjan musiikin sävelsi Johnny Lee Michaels.

MTV3 ja Pan Vision julkaisivat koko sarjan kolmen DVD:n boksina 27. toukokuuta 2010.

Juoni

Reino Rickman on Bulevardi nimisen viikkolehden perustaja ja päätoimittaja, hän pyrkii tekemään vakavasti otettavaa laatulehteä. Hänen poikansa Rolf puolestaan haluaisi tehdä myyvää skandaalijulkaisua. Heidän lisäksi lehdentoimituksesta löytyvät mm. Suomen julmin ja häikäilemättömin toimittaja Jyrki Katajakoski, ikääntyvä muotiguru Irina Sartarelli ja horoskooppien ja hömpän hallitsija Ritva Holma. Toimituksessa hyrräävät ihmissuhteet ja skandaalinpoikaset värittävät itseään etsivien nuorten aikuisten elämää. Lehdentekijöiden ristiriitaiset intohimot risteilevät toimitustyön lomassa.

Bulevardi-lehden valokuvaajan Ari Tuomiston missi-vaimo Anita on viimeisillään raskaana. Ritva haluaa tehdä jutun Anitasta ja vauvasta. Anita on peloissaan, koska ei tiedä onko lapsi Arin vai ulkomaan matkalla tapahtuneen hairahduksen tumma muisto. Lapsi syntyy ja se on Arin. Onnellinen Anita poseeraa Bulevardi-lehden kannessa. Ari saa kuulla Anitan pettämisestä. Ari suuttuu ja lähtee omille teilleen.

Rolf pettää onnettomuuden johdosta pyörätuolissa olevaa Tuula-vaimoaan Irinan kanssa. Rolf päättää kuitenkin lopettaa suhteensa Irinaan. Irinan tytär Nenna palaa äitinsä luokse ulkomailta. Nennan ja Arin välille syntyy säpinää ja he päätyvät samaan sänkyyn.

Lähetti Riku Vaara ihastuu Bulevardi-lehden toimituksessa tapaamaansa Päivikkiin ja alkaa lähetellä tälle kirjeitä ja tekemään muita yhteydenottoja. Parin välille syntyy suhde. Bulevardiin tulee uusi valokuvaaja Nina Simonen, joka on Päivikin ystävä. Nina muuttaa Päivikin luokse ja samalla huusholliin päätyy pehmonalle, jonka sisällä on Ninan ex-miehen Jorin huumeita. Riku saa opiskelupaikan ulkomailta ja ottaa Päivikiltä muistoksi mukaansa pehmonallen, tietämättä sen sisällöstä. Riku jää tullissa kiinni huumeiden salakuljetuksesta. Ritva voittaa lotossa jättipotin ja järjestää kosteat juhlat.

Huumesotkut selvitetään ja rauhallinen tilanne muuttuu jälleen dramaattisesti, kun koko toimitus tuhoutuu yllättävässä tulipalossa. Päätoimittaja-Reino saa sydänkohtauksen ja joutuu jättämään lehden poikansa Rolfin huostaan. Vakuutusyhtiö kiinnostuu tulipalon syttymissyystä.

Näyttelijät
Anu Sinisalo – Päivikki Rickman
Erkki Saarela – Rolf Rickman
Aino Seppo – Tuula Rickman
Yrjö Parjanne – Reino Rickman
Irina Milan – Irina Sartarelli
Kristiina Halttu – Nina Simonen
Kari-Pekka Toivonen – Ari Tuomisto
Sara Hirvelä – Anita Tuomisto
Titta Jokinen – Ritva Holma
Matti Onnismaa – Jyrki Katajakoski
Outi Mäenpää – Anne Leino
Antti Majanlahti – Juha Laitila
Niko Saarela – Riku Vaara
Teemu Lehtilä – Kaj Baarman
Lotta Korjus – Nenna Rönkkö
Ilari Johansson
Janne Virtanen
Svante Martin
Tapio Liinoja
Teijo Eloranta

Jaksoluettelo

Ensimmäinen tuotantokausi

Toinen tuotantokausi

DVD

Suomalaiset draamasarjat
1990-luvun suomalaiset televisiosarjat